דברים שרציתי לומר 
יש דברים שרציתי לומר ואינם נענים לי; המילים שבחרתי אינן הטובות מכולן; עמוקים מיני ים הסודות שאינם מובנים לי; שאולי לא אבין, לא אבין לעולם; לא בכל הדרכים שרציתי ללכת הלכתי; בדרכים שהלכתי טעיתי ודאי לא פעם אחת; ועצבות מהלה כל שמחה, כל שמחה ששמחתי; כמו ביקשתי דבר, דבר שאבד; חלומות שחלמתי והם מקיצים בי עדיין; שבריהם בעיני נשטפים מפני בדמעה; ולילות יסורים לא ספורים שהטבעתי ביין; כאובד בדרכי, בדרכי הרעה; אך בכל הדרכים מעולם לא אבדה לי דרכנו; וגם אם לפעמים סערו מסביב הרוחות; ואהבתי אותך והיה לנו טוב, טוב עד גדותינו; והיה לנו רע ואהבתי אותך לא פחות; 